# A nyilvántartások tartalmával kapcsolatos részletes szabályok

Az **Óbudai Egyetem** (a továbbiakban: „**Egyetem**”) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló az Európai Parlament és a Tanács (EU) 2016/679 Rendeletében (a továbbiakban: „**Rendelet**” vagy „**GDPR**”), valamint az információs önrendelkezési jogról és az információszabadságról szóló 2011. évi CXII. törvényben foglaltaknak való megfelelés, az adatvédelem és adatbiztonság rendjének szabályozása végett a Rendelet 5. cikk (2) bekezdésében foglalt elszámoltathatóság elvére tekintettel, az alábbiakban részletesen szabályozza az Egyetem által kötelezően vezetendő nyilvántartások tartalmát.

A jelen dokumentum az Egyetem adatkezelési és adatvédelmi szabályzatának (a továbbiakban: „**Szabályzat**”) elválaszthatatlan mellékletét képezi.

# Adatvagyon-leltár

* 1. Az Egyetem a Rendelet 30. cikkének megfelelően nyilvántartást vezet az általa végzett adatkezelési tevékenységekről (adatvagyon-leltár), mely tartalmazza az Egyetem valamennyi adatkezelési célját és folyamatát, valamint azok legfontosabb jellemzőit.
  2. Az adatvagyon leltár az egyes adatkezelési műveletek kapcsán az alábbiakat tartalmazza:

1. adatkezelési cél;
2. kezelt személyes adatok kategóriái;
3. érintettek kategóriái;
4. címzettek;
5. adatkezelés időtartama;
6. harmadik országba vagy nemzetközi szervezet részére történő továbbításra vonatkozó információk;
7. egyéb megjegyzések.
   1. Amennyiben az Egyetem adatfeldolgozási tevékenységet végez, úgy a Rendelet 30. cikkének megfelelően nyilvántartást vezet a megbízói nevében végzett adatkezelési tevékenységekről, mely a következő információkat tartalmazza:
8. minden olyan adatkezelő neve és elérhetőségei, amelynek, vagy akinek a nevében az adatfeldolgozóként az Egyetem eljár, továbbá – ha van ilyen – a megbízó adatkezelők képviselőinek, valamint az adatvédelmi tisztviselőinek a neve és elérhetőségei;
9. az egyes adatkezelők nevében végzett adatkezelési tevékenységek kategóriái;
10. harmadik országba vagy nemzetközi szervezet részére történő továbbításra vonatkozó információk;
11. adatfeldolgozási szerződések megkötésének ideje;
12. adatbiztonsági intézkedések;
13. egyéb megjegyzések.

# További nyilvántartások

* 1. Az Egyetem nyilvántartást vezet az igénybe vett adatfeldolgozókról, az érintetti jogok gyakorlásáról, valamint az adatvédelmi incidensekről.
  2. Az Egyetem nyilvántartást vezet az adatfeldolgozóiról, mely nyilvántartás tartalmazza az adatfeldolgozás alábbi jellemzőit:

1. azon adatkezelési cél, melyben az adatfeldolgozó közreműködik;
2. adatfeldolgozó adatai;
3. feldolgozásra kerülő adatok köre;
4. adatok kezelésének jellemzői;
5. az adatfeldolgozó igénybe vesz-e további adatfeldolgozót, ha igen, ennek adatai.
   1. Az érintetti jogok gyakorlására, illetve az ahhoz kapcsolódó kérelmek teljesítésére vonatkozó nyilvántartás a következőket tartalmazza:
6. érintett személyére vonatkozó adatok;
7. azonosítása megtörtént, vagy sem;
8. kérelem tárgya (gyakorolt jog megnevezése);
9. kérelem beérkezésének időpontja;
10. kérelem teljesítésének a határideje;
11. kérelem előterjesztésének módja, csatornája;
12. a kérelem alapján tett intézkedések;
13. kérelem teljesítésének az időpontja;
14. a kérelem alapján tett intézkedésekről szóló tájékoztatás az érintett részére történő megadásának időpontja.
    1. Amennyiben az érintett kérelme a személyes adatai törlésére irányult, úgy a 2.3. pont szerinti nyilvántartás a) alpontja törlésre kerül.
    2. Az Egyetem nyilvántartja az adatvédelmi incidenseket, feltüntetve az adatvédelmi incidenshez kapcsolódó fontosabb tényeket, körülményeket az alábbiak szerint:
15. bekövetkezés időpontja;
16. bejelentési határidő;
17. sérülés jellege;
18. incidens típusa;
19. incidens leírása;
20. incidens hatása az érintettekre;
21. érintettek száma;
22. érintettek kategóriái;
23. érintett személyes adatok köre, száma;
24. incidens következményei;
25. incidens következményeinek orvoslására tett intézkedések;
26. érintettek tájékoztatása megtörtént-e, és ha igen, mikor;
27. egyéb megjegyzések.

# Nyilvántartások vezetése

* 1. A jelen szabályzat hatályba lépésekor hatályos nyilvántartásokat a Szabályzat VIII. fejezete tartalmazza. A nyilvántartások vezetésével kapcsolatos szabályokat pedig a Szabályzat 13. pontja rendezi.